2.4.2015. Službeni list Europske unije L 90/11 PROVEDBENA ODLUKA KOMISIJE (EU) 2015/546 od 31. ožujka 2015. o odobravanju proširenja upotrebe ulja bogatog DHK-om i EPK-om dobivenog iz mikroalge Schizochytrium sp. kao novog sastojka hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2015) 2083) (Vjerodostojan je samo tekst na engleskom jeziku.) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane ('), a posebno njezin članak 7., budući da: (1) — Dana 6. srpnja 2012. nadležna tijela Ujedinjene Kraljevine odobrila su u skladu s Uredbom (EZ) br. 258/97 stavljanje na tržište ulja bogatog dokozaheksaenskom kiselinom (DHK) i eikozapentaenskom kiselinom (EPK) dobivenog iz mikroalge Schizochytrium sp. kao novog sastojka hrane koji se upotrebljava u određenoj hrani. (2) — Dana 19. studenoga 2012. trgovačko društvo DSM Nutritional Products od nadležnih tijela Ujedinjene Kraljevine zatražilo je proširenje upotrebe ulja bogatog DHK-om i EPK-om dobivenog iz mikroalge Schizochytrium sp. kao novog sastojka hrane. (3) — Dana 29. travnja 2013. nadležno tijelo za procjenu hrane u Ujedinjenoj Kraljevini izdalo je izvješće o početnoj procjeni. U tom je izvješću zaključeno da proširenje upotrebe ovog ulja alge ispunjuje kriterije za novu hranu utvrđene člankom 3. stavkom 1. Uredbe (EZ) br. 258/97. (4) — Dana 9. srpnja 2013. Komisija je izvješće o početnoj procjeni proslijedila ostalim državama članicama. (5) — U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uloženi su obrazloženi prigovori. (6) — Dana 25. ožujka 2014. Komisija se obratila Europskoj agenciji za sigurnost hrane (EFSA) sa zahtjevom za provođenje dodatne procjene proširenja upotrebe ulja bogatog DHK-om i EPK-om dobivenog iz mikroalge Schizo- chytrium sp. kao sastojka nove hrane u skladu s Uredbom (EZ) br. 258/97. (7) — EFSA je 18. rujna 2014. donijela znanstveno mišljenje o proširenju upotrebe ulja bogatog DHK-om i EPK-om dobivenog iz mikroalge Schizochytrium sp. kao sastojka nove hrane (*), uz zaključak da je ono sigurno u okviru predloženih upotreba i razina upotrebe. (8) =— Navedeno znanstveno mišljenje izvor je dovoljnih informacija na temelju kojih se može utvrditi da je ulje bogato DHK-om i EPK-om dobiveno iz mikroalge Schizochytrium sp. u predloženim upotrebama i razinama upotrebe u skladu s kriterijima utvrđenima člankom 3. stavkom 1. Uredbe (EZ) br. 258/97. (9) — Direktivom 2002/46/EZ Europskog parlamenta i Vijeća (*) utvrđuju se zahtjevi o dodacima prehrani. Upotrebu ulja bogatog DHK-om i EPK-om dobivenog iz mikroalge Schizochytrium sp. trebalo bi odobriti ne dovodeći u pitanje zahtjeve tog zakonodavnog akta. (10)  Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje, () SLL 43,14.2.1997., str. 1. () EFSA Journal 2014.; 12(10):3843. (*) Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).